**Tăcere**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc arborii în toamnă

Cu priviri îngălbenite -

Înlemniră ei de teamă

Ori de simțuri fericite?

Fără glas ușor de freamăt

Și încremeniți în toate:

Poate-n început de geamăt,

Râd că-n frunzele uscate?

Ce doresc acum a spune

Oare în această clipă -

Piscul dalb de-nțelepciune,

Groaza-n fuga de aripă?

Dar ei tac și nu se știe

Și nici nu s-a ști ce vrură...

Poate doar o poezie

Din tăcere începură?..

Victor Bragagiu